A hálózatsemlegesség és az internet szolgáltatásminőség aktuális kérdései 
dr. Karl Károly, NMHH

A hálózatsemlegesség és az internet szolgáltatásminőség előírásainak és a hazai helyzetnek az EU szabályozáson (az Egységes Hírközlési Piacról szóló rendeletként is emlegetett, az EURÓPAI PARLAMENT ÉS A TANÁCS (EU) 2015/2120 rendeleten (TSM rendelet) és a kapcsolódó BEREC Iránymutatáson) - valamint az NMHH mérési eredményein alapuló áttekintése.
Az Európai Digitális Jogok ügyvezető igazgatója Joe McNamee 2016. augusztus 29-én – a BEREC iránymutatás hatályba lépése előtti napon – azt nyilatkozta, hogy: „Európa most egy globális szabványt állított fel a nyitott, versenyképes, és semleges internet védelmében. Gratulálunk a BEREC szorgalmas munkájához, szakértelméhez, illetve annak, hogy ellenállt a nagy távközlési lobbi által kifejtett ésszerűtlen nyomásnak”.
Miről szól a hálózatsemlegesség és milyen összefüggésben van a szolgáltatásminőséggel? Hogyan jutott el Európa a majd két éve közzétett és több mint tizenhét hónapja hatályban lévő TSM rendeletig? 
Szó lesz arról, hogy melyek a TSM rendelet hálózatsemlegességre vonatkozó szabályozásának és a BEREC egységes közösségi végrehajtás érdekében kiadott iránymutatásának a lényegi elemei.
Az előadó megosztja, hogy az NMHH eddig milyen tapasztalatokat szerzett a TSM rendeletben foglaltak vizsgálata, betartatása és az első éves jelentés kidolgozása során.
Fontos beszélnünk arról, hogy hogyan tovább, milyen teendők, feladatok, kihívások, aktuális kérdések megválaszolása előtt áll a hazai jogalkotó és a jogalkalmazó, milyen kihívások előtt állnak szolgáltatók.